 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 17 ጥሪ 2021, 10:10 EAT ምንጪ ስእሊ, Reuters ምሩጽ ፕረዚደንት ጆ ባይደን ኣብ መጻኢ ረቡዕ ስልጣኖም ዝርከቡሉ በዓለ ሲመት ዝካየድ ኾይኑ ቅድሚኡ ካብዚ ቀዳመ ሰንበት ጀሚሩ ኣብታ ሃገር ብኣጽዋር ውግእ ዝተዓጀበ ተቓውሞ ሰልፊ ከይካየድ መጠንቀቕታ በጺሑ ሃገራዊ ሓለዋ ቤተ መንግስቲ እቲ ዝሓለፈ ከይድደገም ዝኾነ ይኹን ስጉምቲ ክወስዱ ትእዛዝ ወሪድዎም ኣሎ ኤፍቢኣይ እቲ ንድጋፍ ትራምፕ ዝሕሰብ ዘሎ ሰልፍታት ተቓውሞ ብኣጽዋር ዝተሓገዘ ከይኸውን ስግኣቱ ገሊጹ ኣሎ ጆ ባይደን ቁጠባ ኣሜሪካ ንምብርባር 1.9 ትሪልዮን ዶላር ሰሊዑ ምህላው ኣፍሊጡ ናይ ፕረዚደንትን ዶናልድ ትራምፕ ናይ ዩትዩብ ቻነል ተኣጊዱ እዚ ከምዚ እናሃለወ ጋንታ ባይደን ትራምፕ ዝኣወጆም ገለ ፖሊሲታት ናብ ንቡር ንምምላስ እናተንቀሳቐሰ ይርከብ ገለ ሚድያታት ከምዝተዓዘብዎ ባይደን እግሩ ናብ ቤተ መንግስቲ ኣብ ዝረግጸሎም ሒደት ሰዓታት ከም ፈጻሚ ነቲ ቅድሚኡ ዝነበረ ምሕደራ ዝጻረር ውሳነተታ ከሕልፍ ተባሂሉ እዩ ዝግመት ገለ ካብቶም ክሰርሖም ተተሊሞም ዘለዉ ኣመሪካ ካብቲ ብትራምፕ ዝወጽአቶ ውዕል ፓሪስ ኩነታት ኣየር ዝምልክት ክምልሳ ምዃኑ ኣብ ልዕሊ ገለ ሙስሊም ሃገራት ዝተኣወጀ እግድ ጉዕዞ ከልዕሎ ምዃኑ ማስክ ምግባር ድማ ኣስገዳድ ክገብር እዩ ከምቲ ትራምፕ ክገብሮ ዘጸንሐ ባይደን ውን ስልጣኑ ተጠቒሙ ነቲ ኮንግረስ ቤት ምኽሪ ዘሊሉ ገለ ውሳነታት ከሕልፍ ዝኽእል ምዃኑ እንተተነግረኳ እቲ ቅድሚ ሓደ ሰሙን ዕላዊ ዝገበሮ ናይ 1.9 ትሪልዮን ዶላር ድጋፍን እቲ ናይ ጉዕዞ እግድን ዝምልከቱ ጉዳያት ብቤት ምኽሪ ክሓለፉ ምዃኖም ተፈሊጡ ኣሎ ምንጪ ስእሊ, EPA ተሪር ሓለዋ ጸጥታ ኣብ ድሮ እቲ ዕለት በዓለ ሲመት ባይደን ጀሚሩ ኣብዝሐ ከባቢታት ዋሺንግንተን ዲሲ ኣብ ሓያል ሓለዋ ሓይልታት ጸጥታ ከምዝኣተዋን ብኣሻሓት ዝቑጸሩ ወተሃደራት ከምዝተዋፈሩን ተፈሊጡ ኣሎ ካብ ብኣግኡ ጀሚሩ ካብ ካፒቶል ህንጻ ባይቶ ተወከልቲ ህዝቢ ዝርከበሉ በማይላት ርሒቖም ዝርከቡ ጎደናታት ካብ ብኤሌክትሪክን ብኮንክሪትን ተሓጺሮም ከምዝርከቡ ይዝረብ ሓለዋ እቲ ፕረዚደንት ዘካይድ ሰክሬት ስርቪስ ብዝሓተቶ መሰረት ድማ እቲ ኣብ እዋን በዓለ ሲመት ፕረዚደንታት ብኣሸሓት ሰባት ዝዕልቕለቕ ዝነበረ ሃገራዊ ኣደራሽ ኣብዚ ስነ ስርዓት እዚ ዕጽው እዩ ክኸውን ጋንታ ባይደን ካብ ብሐዚኡ ነቲ ስነስርዓት ክከታተሉ ካብ ካልኦት ግዝኣታት ጉዕዞ ጀሚሮም ዝነበሩ ብሰንኪ ኮቪድ 19 ክምለሱን ኣብኡ በብዘለውዋ ኮይኖም ክከታተሉን ኣፍሊጡ ኣሎ ስግኣታት ኣብ ዕለተ ሰንበት ሎሚ መዓልቲ ሰንበት ካብ ሕሉፍ ደገፍቲ ትራምፕ ብኣጽዋር ዝተዓጀበ ሰልፍታት ተቓውሞ ተኣዊጁ ስለዘሎ ብዙሕ ስግኣታት ፈጢሩ ኣሎ ገለ ዕጡቓት ድማ ንመሓዝቱም ናብቲ ሰልፊ ከይጽምበሩ ኣጠንቂቖም ኣለዉ ተባሂሉ ናይ ካፒጀቶል ምምሕዳር ፖሊስ ከምዝፍለጦ ሓደ ወዲ ግዝኣት ቪርጂንያ ካብ መንግስቲ ፍቓድ ዘይረኸበሉ ኣጽዋር ሒዙ ማለትውን ሓደ ጠመንጃን 509 ጠያይተን ሒዙ ኣብ ቀይዲ ከምዝኣተወ ኣፊሊጡ ነይሩ እንተኾነ እቲ ውልቀሰብ ንመዓልታዊ ናይ ብሕቲ ስራሕ ምበር ነዚ ናይ ተቓውሞ ሰልፊ ዝዓለመ ከምዘይኮነ ነወዋሺንግነተን ፖስት ተዛሪ እቲ ውልቀሰብ ከምዝተለቐቐ ድማ ተፈሊጡ እዚ ተሪር ናይ ጸጥታ ሓለዋታት ዝውሰድ ዘሎ ትራምፕ ክኽሰስ ቤት ምኽሪ ምውሳኑ ስዒቡ እዩ ዛጊድ ገለ በቲ ኣብ ካፒቶል ዝተፈጸመ መጥቃዕቲ ዝሕተቱ ኣብ ቀይዲ እናኣተወዱ ይርከቡ ግዝኣታት ኣመሪካኸ እንታይ ይገብራ አለዋ? 